Швейцарски меренг с шоколадов-маскарпоне крем ♥ swiss meringue with chocolate mascarpone cream
### След като три дни старателно подвързвам, опаковам и надписвам учебници, тетрадки и тетрадчици до никое време и всеки ден чинно посещавам близката книжарница (по няколко пъти) за всевъзможни ученически пособия, стойността на които възлиза на средно добър обектив, реших, че е редно да отпразнувам ПЕТЪК! Е, да ми е честит! А, иначе, тази белтъчна смес е фантастична всеки път и грешки - няма! Разбира се пълно щастие - няма, тъй като ще ви е нужно малко повечко време, но при добра организация на времето всичко си идва на мястото.


### А разликата с обикновените [целувки](https://culinarywithme.com/%d1%86%d0%b5%d0%bb%d1%83%d0%b2%d0%ba%d0%b8/), ооооооогромна! Много по-нежни, без хрупащи захарчета, стегната смес и без напукване при изпичането.


### Швейцарски меренг с шоколадов пълнеж!


### 


### Източник: [the little french bakery cookbook](http://www.amazon.com/the-little-french-bakery-cookbook/dp/1629145513)


### **Необходими продукти:**


### *за около 40 броя, слепени*


### 3 белтъка


### 175 гр. захар на кристали


### сладкарска боя на прах (по желание)


### **За шоколадовия маскарпоне крем:**


### 50 гр. натурален шоколад


### 10 гр. масло


### 1 с.л. прясно мляко


### 1 с.л. ром


### 75 гр. маскарпоне


### [Швейцарски меренг с шоколадов-маскарпоне крем](https://culinarywithme.com/wp-content/uploads/2015/09/swiss_merengue_1.jpg)


### **Начин на приготвяне:**


### В купа разбийте белтъците и захарта и загрейте сместа до 50-60 градуса на водна баня, като често разбърквате.


### Махнете от котлона и охладете.


### Загрейте фурната на 90С и застелете голяма тава с хартия за печене.


### Прехвърлете в купата на миксер и разбийте 10-15 минути. Внимавайте да не прекалите! Трябва да получите гладка, гъста смес. В случай, че използвате оцветител - сега е момента да го добавите.


### Прехвърлете сместа в сладкарски пош с кръгал накрайник и шприцовайте в тавата кръгове с диаметър 1,5-2 см.


### Печете 2 часа, след което изключете фурната и оставете целувките да се охладят в затворената фурна.


### През това време подгответе крема.


### На водна баня разтопете маслото и шоколада при непрекъснато разбиване.


### Охладете и добавете първо млякото, след това и рома и накрая маскарпонето, като разбивате интензивно до гладък крем.


### Напълнете пош с малък накрайник и слепете напълно охладените кръгове.


### Да ви е сладко!


### 


### 

